钦定古今图书集成/明伦汇编/官常典/第378卷 > 贾谊新书 > 夏侯婴
## 钦定古今图书集成/明伦汇编/官常典/第378卷 > 贾谊新书 > 夏侯婴

按《汉书》本传：“婴，沛人也，为沛厩司御。每送使客还，过
泗上亭，与高祖语，未尝不移日也。高祖之初，与徒属
欲攻沛也，婴时以县令史为高祖使，上降沛。一日，高
祖为沛公，赐爵七大夫，以婴为太仆。常奉车破李由
军雍丘，以兵车趣攻战疾，破之，赐爵执帛。从击章邯
军东阿、濮阳下，以兵车趣攻战疾，破之，赐爵执圭。又”
击秦军雒阳东，以兵车趣攻，战疾，赐爵封，转为滕令。
因奉车。沛公为汉王，赐婴爵列侯，号“昭平侯”，复为太
仆。从入蜀汉，还定三秦。从击项籍，至彭城。项羽大破
汉军。汉王不利，驰去，见孝惠、鲁元，载之。汉王急，马罢，
虏在后，常蹳两儿弃之，婴常收载，行面《雍》树驰。汉王
怒，欲斩婴者十馀，卒得脱，而致孝惠、鲁元于丰。汉王
即帝位，食汝阴，剖符世世勿绝。从击韩信军，至平城，
为胡所围，七日不得通。高帝使使厚遗阏氏、冒顿，乃
开其围一角。高帝出欲驰，婴固徐行，弩皆持满外乡，
卒以得脱。婴自上初起沛，常为太仆，从竟。高祖崩，以
太仆事惠帝。惠帝及高后德婴之脱孝惠、鲁元于下

侯入清宫，废少帝，以天子法驾迎代王代邸，与大臣
共立文帝，复为太仆。八岁薨，谥文侯。